| Ларе Иобвк. 


Ч. 31 (215) 


Орган Лемковского рр 


Оріаѓа росдоуа иіѕгсгопа роібу Ка 
а ананна 


Львов, четверг дня 18 серпня (5) 1988 


Выходит в каждый четверг, 

БАИНА ДУТАА АТЛУТСТБАЫСБААССА 


Опасность войны на Далеком Всході. 


Положенє на Далёком Всході заострят ся 
с каждым днем. Вправді Япония хотіла бы за 
всяку ціну зликвидовати конфликт, але Сові- 
ты, видячи тото, стают ся чим раз больше 
агресывны. 

Японскый амбасадор робил знова пробу 
мирового полагодження справы и в той ціли 
перевел 3-годинну конференцию с .Литвино- 
вым. Конференция не дала однак пожаданых 
результатов, бо жаданя Японии и Росии сут 
цілковито рижны и трудно буде их узгоднити. 

Праві одночасно с японо-совітском кон- 
ференциом маршал Блюхер приіхал' лично на 
фронт и обнял начальство армии. Факт тот 
ест уважаный за сильне заострене положеня. 
Появленє :ся марш. Блюхера на фронті ман- 
джурском пояснют собі политычны кругы так, 
же Совіты не думают уступати ‘от своих жа- 
дань, поставленых Японии, а также тым, же 
марш. Блюхер достал свободу дійствия на Да- 
леком Всході. 

До Ново-Кыевска, місточка, положеного 


недалеко границы манджурской, ‘памятного 
с войны японской в р. 1905. тым, же там стоял 
через якыйси ‘час штаб генерала Куропатки- 
на, приіхал также заступник комисара справ 
внутренных Мехлис, котрый переводит „чи: 
стку” серед червоной армии. 

На заострене положеня вказуе также 
факт, же во всіх совітскых газетах появил ся 
перший официяльный комуникат военный, 
поданый через штаб 1. армии Приморского 
Краю о положеню на фронт!. Комуникат тот 
звучит: „Япония роспочала воєнны дійствия 
с'Совітами. Совітскы войска, поддержаны 
отрядами артылерии, приступили до акции, 
маючой на ціли усунути японскы войска с со- 
вітской терытории. Авияция совітска приняла 
актывну участь в очищеню теренов с отрядов 
японскых войск. Совітскы войска заняли всі 
потребны стратегичны. позыции”. 

Комуникат тот был поданый через вс! га- 
газеты и оголошеный через радио. 


Война єст неизбіжна, 


заявил ген. Араки. 


До конца серпня, або в початках вересня 
положене на Далеком Всході выяснит ся и 
або прийде до войны меже Япониом и Сові- 
тами, або буде згода”. Так’ сказал ген. Араки, 
б. министер войны, ‘а теперешный министер 
просвіты кореспондентови газеты „Берлинер 
Тагеблятт”. 

Ген. Араки заявил, же японске прави; 
тельство · -рішительно стремит до удержаня 
мира, а докавом того єст проба мирных пере- 


говоров. Если однак помимо того Совіты бу- 
дут дальше провоковати Японию, то Япония 
прийме войну и она не боит ся воювати на 
двох фронтах. 

Зрештом велика рижница поглядов и без- 
прерывна помоч, яку Совіты дают кытайцам 
и так станут ся перше, чи позднійше, причином 
войны меже Япониом и Совітами. Война ест 
отже неизбіжна — закончил своє заявленє 
генерал Араки. 


В Палестыні дальше безпорядкы. 


Борба ‘меже арабами и жидами в, Пале- 
стыні не лем не уступає, але наоборот, она 
приберат на сил!. Жиды росписали своего ро- 
да мобилизацию и‘вербуют молодых людей 
для обороны жидовскых кольоний перед 
арабскыма нападами. До того часу звербова- 
ло ся понад 1000 молодых жидов в самом 
Ерусалимі, для обороны кольоний. Одночасно 


в 26 маленьких и отдільно ‘стоячих. жидовскых 


кольониях Палестыны роспочато фортыфи- ‘ 
`кацийны роботы, 
ше перед нападами со стороны арабских тер- 


штобы обезпечити их. ліп- 
рористов. В тых кольониях будуют каменны 
стіны, плоты с кольчастого дрота и прожек- 
торы. 

В звязи с'безпорядками в Палєстыні Ан- 


$ 


`Пондяч! в пов. 


Рок №. 


Пренумерата в краю: 
30 грошей місячно, 


80 у квартально, 
1.50 39 полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., ^/2 сто- 
роны 60 зл., */4 стороны 35 8л., 
Чз стор. 20 зл., ав стор. 10 .8л.; 
оголошеня малы за 1 мм. 20 гр., 
в, текст! 30. гр., перед текстом 
40 гр. При місячном и долшом 
отолошеню значна знижка. 


Конто чекове Нр. 404.155. 


АИТАТ ТЕЛО РЕИАНТИНУ ВЕ ННИРЯУНИАМАТТЫАА 
глия выслала министра кольонии, Мальколь- 
ма Макдональда до Палєстыны, штобы он на 
місци розслідил, якы міры належит приняти 
для успокоиня краю. В Льондоні думают, же 
найскорше допровадит до згоды поділ Пале- 
стыны на кантоны (малы провинции). Проєкт 
дотеперешного поділу на часть жидовску и 
арабску не подобат ся ани жидам, ани ара- 
бам, а такый поділ на кантоны, в котрых мог- 
ли бы жити и одны и другы, скорше успокоил 
бы умы и допровадил до порядку. 
Макдональд забавил в Палестын і пару 
дней, облетіл на самолеті всі ей границы и от- 
летіл назад до Льондону, где мае приготови- 
ти плян успокоиня Палестыны, котрый мае 
быти оголошеный с концом того місяца. 


ЗАНАР РОЩЕУЗИЛВИЕВоУЕ 
Полне ровноуправненє 
меншинств в Румунии. 


В Румунии оголошено · новый декрет о 


меньшинствах, котрый признає всім мень- 
шинствам полны права языковы и рели- 
ГИЙНЫ. 


Меньшинства могут уживати своего язы- 
ка в газетах, в справах прыватных и торго- 
вельных, на собранях и нарадах, а в гдеякых 
частях краю также и в суді. Меньшинствам 
признае декрет право. закладаня школ, свя- 
тынь и доброчинных организаций, котры ма- 
ют користати с публичной помочи. 

В звязи с тым заименовано генерального 
комисара для справ меньшинств и опублико- 
вано регулямин того комисарияту. 

Регулямин предвиджат, же согласно, с 
констытуциом всі румунскы граждане, без 
взгляда на религию и национальность сут 
ровны в виду права и повинни уважати. отчи- 
ну за найвысшу:ціль своего житя. 

Румунске правительство буде робити вся- : 
кы улегченя национальным меньшинствам 
там, где выкажут они большу численность. 


Закрыто діятельность украинскых орга- 
низаций; Администрацийны власти ‘закрыли 
на неограниченый час діятельность украин- 
скых организации: „Сльскый Господар”, 
„Рідна Школа“ и „Садочок Рідної Школи“ в 
перемыском. , Причином за- 
закрытя были ‚статутовы перекроченя. 


Стр. 2. 


Забол!ла их правда. 


В нашой газеті с 16. червня т. р. помісти- 
ли мы допись: „Чом их ніт”, в котрой подали 
мы назвиска тых наших краянов, жиючих в 
Амерыці, якы не забыли своей родины и зло- 
жили жертвы на Руску Бурсу в Горлицах, а 
також выказали счудоване, што меже жертво- 
дателями не было назвиск тых, котры жили в 
бурсі, яко ей воспытанники и котры той бурсі 
завдячуют свою науку и свое теперешне по- 
ложене. 

 Пишучи тоту допись, мы надіяли ся, што 
давны бурсакы, жиючи тепер в Амерыці, а 
передовсем Пыж и Дм. Вислоцкый, о котрых 
знаме, же поводит ся им добре, отозвут ся 
также и то в формі пересланя своєй жертвы 
на Руску Бурсу в Горлицах. Тымчасом они 
отозвали ся, але цілком инакше. Вмісто жерт- 
вы, они нашмарили ся и обметали болотом 
так г-на Стефана Шкимбу, котрый занял ся 
в Амерыці зберанем ‚жертв и тоты жертвы 
привез с собою до краю, як и членов правле- 
ня Лемко-Союза, называючи их зрадниками, 
полякоманами и т. д. Свои брехливы клеве- 
ты помістили они в американском Лемку и 
оперли их на том, што правлене Лемко-Со- 
юза на своєм засіданю, отбытом в червні в 
Сяноці, заявило „свою полну и актывну льо- 
яльность в виду польской державности. 

Тото правда, — на собраню мужей дові- 
ря в Сяноці ухвалено одноголосно заявити 
полну и активну льояльность в виду поль- 
ской державности и с тым ‘ми ся не крыєме, 
ани ся того не встыдаме, бо уважаме тото за 
цілком природне и за обовязок кождого по- 
рядочного гражданина даной державы. Ми 
тото. не лем заявили на собраню в Сяноці, але 
мы направду льояльны и прото тыж в нашом 
заявленю ніт фальшу. Яко льояльны гражда- 
не, выполняючи уцтиво наш долг в виду дер- 
жавы, маме мы полне основанє домагати ся 
для нашого населеня всіх национальных и 
культурных прав и мы тото также при каждой 
случайности робиме. Гдеж в виду того єст то- 
то рабство, полякоманство, здрада и т. д., о 
котрых пише амер. Лемко. Чиж бы редакторы 
того’ „Лемка” не розуміли слова „льояль- 
ность” и йе отрижняли єго от слова „раб- 
ство”? А може они судят ведля себе, бо коли 


М. А. Т. 


(Продолжене). 


Э—»., ь ьЪуз зууыУы_____ 


| Вспомины с р. 1914. 


"Л Е МК 0" 


льояльность в виду власной державы ест яв- 
ленем природным, то така любов для Сталина 
и Єжова, яка проявлят ся в амер. Лемку вы: 
дає ся цілком подозрітельна и даст ся пояс- 
нити лем отношенем платного раба до своего 
пана. 

Так, так панове пыжо-гунянкы, лучше 
може было бы вглянути в мотывы своєй ді- 
яльности, а не нападати на честных людей, 
котры народну роботу уважают за свой на- 
циональный долг, а не за жолоб наживы. — 
Нашмарянем ся на другых, черненем их и кле- 
ветом вы себе не выбілите. На таком патрио- 
тызмі скоро всі ся познают и дадут вам ціну. 
Вмісто шмаряня клевет, лучше сягнути в доб- 
ре напханы кышені и жертвовати от часу до 
часу свою лепту на народны ціли. Выховала 
вас бурса, отдайте тото. Нехай каждый с вас 
даст хоц лем тилько, килько достал. Жил че- 
рез 8 літ на бурсацком хлібі, най даст через 8 
літ удержане другому, желаючому учити ся 
школярику. Найде ся напевно такый так в 
Лабовой, як и в Вапенном. Того вымагат от 
вас честь и патриотызм, котрым вы так часто 
любите хвалити ся. А от порожного молотя 
сытым никто не буде. 


Зрештом не штука из за угла нападати 
на другых, знаючи, же за тото не буде ся по- 
тягненым до ніякой’ отвітственности. В амер. 
газетах вы можете назвати нас злодіями, бан- 
дытами, ошустами и т. д., бо за тото нич ся 
вам не стане, а мы знаме не от тепер, же вы в 
такых случаях храбры. Уж в Талергоф оказа- 
ли вы тоту храбрость, коли мучено наших 
хлопов за тото, же читали пожичены у вас 
рускы книжкы, а вы выперли ся того, же взя- 
ли их от вас, хоц вам нич бы ся не стало, бо 
тоты книжкы выдала вам цензура, выпущаю- 
чи вас с крыминалу в Кракові. 

Знаме и гунянчин демократызм, бо он 
проявил ся в крыминалі во Відні по одержа- 
ню через Гунянку грошей от вспомогатель- 
ного комитета. Перед тым вы упрекали тых, 
котры жили лучше от вас за власны гроши, 
же ся своим добром не ділят, але коли вы до- 
стали гроши от вспомогательного комитета, 
отже такы, на котры складала ся ціла общес- 
твенность и то не для вас, а для всіх потребу- 
ючих помочи, вы зробили ся перімим елеган- 
том и на Старицкого и Гадзюка кричали вы, 


Санчі. 


т 

як економ на паробков, коли они зближали ся 
до вас. А преця тот Старицкый и Гадзюк ма- 
ли таке саме право до тых грошей, што и вы, 
лем же они пришли под вашим адресом. Для 
вас тото было не важне, важный был лем 
факт, же вы при грошах, а у них их дальше 
не было. И так, покаль и вы их не мали, то 
вы разом с нима были демократом, а появи- 
ли ся у вас гроши -— без кыя не приступай. 
Наконец, я зроблю вам одно предложене. 
Вы такый храбрый, такый „безкори- 
стный” патриот. Вы можете спасти народ, 
котрый мы по вашому мніню здраджаме и 
запродаєме. Прото тыж єст лем оден выход 
с положеня. Приізджайте ту и спасайте! Отпу- 
стиме вам всі наши теперешны доходы и от- 
даме сейчас редакцию и цілу роботу, а сами 
здалека будеме приглядати ся вашим успіхам. 
По што тратити слова, мы присмотріме 
ся вашим ділам и направду и щиро будеме 
радовати ся, єсли вы перепровадите тото 
ліпше от нас. 


НБРЕЗЕТОБЕЖЕЬАНИАЕЕДЧИЕЛИЧЕ Та НЕ АСО ол 


Крокодыль вырвал ся с кліткы и втек до 
рікы. В Гданску мала місце цікава история. Со 
ставка, в котром містил ся крокодыль, потра- 
фил он утечи и достал ся морского каналу 
Мотлавы, будячи переполох серед находячих 
ся на берегах людей. 

Рано, коли роботникы наміряли промом 
переіхати канал, взріли єго выгріваючого ся 
на піску. Крокодыль скочил до воды. Тымча- 
сом на березі згромадила ся толпа людей, а 
также полиция, страж пожарна и страж пор- 
това. 

Понеже крокодыль привык до людей, нич 
собі с них не робил и уживал спокойно купе- 


‚ ль показуючи ся. лем рідко над водом. 


В том часі появил ся властитель крокоды- 
ля, котрый выяснил, же крокодыль має уж 
300 літ и зове ся Оттокар. Просил при том, 
штобы крокодыля не стріляти. Потом всіл он 
до лодкы и поплынул за крокодылем, хвата- 
ючи его за хвост. Крокодыль думал видно, 
же он робит шпасы, бо ся му все вымыкал. 
Така забава тревала пару годин, аж до часу, 
коли крокодыль зголодніл. Втотчас дал ся он 
приманити куском мяса. Коли крокодыль на- 
лбижил ся. до мяса, зашмарено єму шнуры на 
шию и кадолб и втягнено до лодкы. 


ААА ААСТА ЗАН 


неный от злости, мечучи проклонами на ‘ліво и на право приказал пан 
леитнант розмістити нас по ейнцлях“, правдоподобно длятого, штобы 
мы не зговорили ся „высадити ище оден мост’, от так нпр. в Новом 


В Мушині держали нас под ескортом пару годин. Была то одна му- 
ка. Што хвиля переходячи люде заглядали до комнаты, гре мы нахо- 
дили ся и позволяли собі рижны крыляты слова под нашим адресом. 
Аж около год. 4-ой по полудни надлхал поізд с Крыницы, котрым пе- 
ревезено нас до Нового Санча. Зсідаючи до поізда, застали мы там д-ра 
Александра Циханского, лікара с Крыницы, котрого также арешто- 
вано и прилучено до нашого транспорта. Серед насмішок и допекаю: 
чих до живого слов ідучой с нами в позді толпы доіхали мы до Но- 
вого Санча, где перед стацийным будынком собрала ся толпа людей, 
котра встрітила нас битєм и прозвищами. Пустили в ход слова, здрад- 
никы, шпьоны, на гак с нима, повісити тоту банду, а также палкы 
и козяркы. Ал. Милянича ударил знаный сандецкый міщанин так 
сильно палком по голові, же через капелюх перетял єму скору. 

Толпа почала так сильно наперати, же конвоюючий нас офицер 
боял ся, же она перерве ланцух хоронячой нас ескорты и приказал до- 
провадити нас до касарні, находячой ся близко стацийного будынку. 
Там познакомили мы ся ближе. с „культуром” давных австрийскых 
офицеров. Уже коло стацийного будынку рушил за нами доброволь- 
но якыйси „лейтнант” с вытягненым в нашу сторону револьвером, вы- 
крикуючи, што выстрілят нас всіх, як собак. В касарн! тот самый „пан 
лейтнант” прискочил найперше до А. Милянича, вырвал ему с кышені 
ночну кошелю, котру вышмарил на пец и почал его бити за тото, же 
такый „здрадник” хоче собі в крыминалі догаджати. Погодивше, так- 
же без причины, шмарил ся на Ивана Андрейка и почал его дусити. 
Достало ся и другым от патриотычного „лейтнанта“. Аж наконец запі- 


А толпа, котра задержала ся перед воротами, ведучима на двор 
касарні росла и увеличала ся. Росла в ей очах также и наша провина. 
Оден сказал штонибудь, другый прикрасил, третый додал, инший до- 
ложил и так в очах толпы вырастали мы на Бог знає якых опасных 
преступников, маючих на своей совісти може половину австрийской 
армии. Не дивота, же постава толпы была для нас крайне враждебна 
и же бідным был бы каждый с нас, кто в том часі попал бы в рукы 
той толпы, 

По недолгом часі выпроваджено нас знова на двор (гоф), уставле- 
но за тягаровым возом, запряженым в пару коней и окружено ‘двой- 
ным рядом вояков, котры в формі подковы окружали нас .с трох стран. 
Перед возом усувала ся толпа и такым способом могли мы посувати ся 
наперед. Але горе было каждому, кто высунул ся в одну, або в другу 
сторону так близко ку воякам, же через них могла єго досягнути да- 
чия палка. Тот чим скорше отскакывал до середины с гузом на голові. 
Найбольше били и шкалили якоси поляка' с Концльовы коло Грибова, 
котрый мал брата „ксендзом’’и от него доставал старшу одеж. Через 
тоту одеж толпа принимала его за руского священика. Достало ся 
ему — бідакови — достало. Не щадила ему толпа ани ударов, ани 
прозвищ, проклонов.и щирых пожелань. А он, находячи ся меже на- 
ми — „голосныма здрадниками” — был безсильный. Правда, на нем 
тяжила векша провина, як на нас, бо он не явил ся на час до мобили- 
зации, а мы и такого преступленя не мали на собі, але помимо того 
„слава” наша бла голоснійша и нас уважано за страшных преступ- 
НИКОВ. 

Як охоронити ся перед слинавком, 


Слинавка, звана также пырщица ест хво- 
ротом пыска и ратиц. Єст она трудна до кура- 
ции, бо до тепер наука не знає єго заразка 
(бакцыля). Прото тыж завлечена, росширят- 
ся скоро и спричинят ,великы втраты. В том 
році слинавка обняла праві всі западно-евро- 
пейскы краи и в послідных місяцах передо- 
стала ся до Польщи. 

Каждый господар повинен старати ся не 
допустити тоту заразу до своей стайні, а если 
уж она появила ся, то стреміти, штобы хворо- 
та выгасла як найскорше. Як в инших, так и 


На разі однак господар повинен всіма си- 
лами старати ся не допустити слинавкы до 
стайні, памятаючи, же хворы коровы мечут 
перед часом телята и тратят молоко. Втраты 
от того сут значно высши от выдатку на де- 
геть и мяту. Не треба забывати и о том, же 
часами перебіг слинавкы ест так тяжкый, же 
худоба падат. Втотчас втрата ест уж велика. 
Также бывают случаи, же слинявком заража- 
ют ся люде, при котрых хворота кончит ся 
смертю. Прото тыж каждый селянин повинен 
дбати, штобы охоронити свою худобу перед 


Зміна способу про- 
даваня яиц, 


С Польщи высылат ся каждого року яйца 
за границу и то за великы гроши. Але помимо 
того, же за границом сут яйца дорогы, у нас 
их ціна єст низка. Зарабят на том цілом инте- 
ресі лем посередник, котрый купує яйца на 
штукы, платячи за них не тото, што они вар- 
тают, а тилько, килько хоче. 


Штобы зменьшати доходы посередников 
и тым самым поднести рынкову ціну яиц, Ми- 
нистерётво Промыслу и :Торговлі выготовило 


в том случаю легче ест устеречи ся перед хво: том заразом. 
ротом, як ю со стайні выгнати, коли она уж 
там ся розгостила. 

Штобы устеречи ся перед слинавком, 
треба што 8 до 10 дней высмаровати очище- 
ным дегтєм копыта и ратичны шпари аж до 
місца, в котром худобу путаме всім коровам 
и свиням, а особенно тым, котры ходят по 
дворі и на пасовиско. Відома річ, же хворота 
появлят ся найперше в ратичных шпарах, 
прото тыж там треба смаровати найстаран- 
нійше. 

Треба также дбати о тото, штобы худоба 
стояла на сухом постеліню, а не на мокром 
гною: Добре єст давати под худобу навоз 
конскый, котрый в літі легко ся розкладат, 
выділяючи амонякальны газы, котры убивают 
бактёрии (заразкы) слинавкы. 

Што пару дней треба пыск худобы пере- 
полокати водом с запареной попрьовой мяты, 
беручи 2 ложкы мяты на 1 л. воды. 


достати ріжны 


В часі пануючой хвороты не треба ани 
самому входити до чужих стаєн, ани никого 
чужого впущати до своей стайні. Ходит ту 
особенно о гандлярей, котры, не могучи купи- 
ти худобы на торгах, ходят часто по рижных 
стайнях и на боганчах переносят хвороту с 
одной стайн! до другой. 

Газеты доносят, же в Німеччині вынайде- 
но лк, котрый защепленый худобі, хоронит 
худобу на пару місяцов перед том хворотом. 
Роблены с тым ліком досвіды дают подобно 
добры результаты. Єсли бы так было, то бор- 
ба со слинавком буде легча и певніша. 


В разі хвороты не повинно ся 
пити невареного молока 
хворых на слинавку коров. 

В Редакции _ „Лемка” 
книжочкы 


держаня. 


Комунальна Каса Ощадности 
Повіта Краковского в Кракові 


Отд! леня: 


БЕЗОПАСНОСТЬ, 


проект зарядження о торговл! яйцами, на ос- 
нов! котрого буде обовязовати примус прода- 
жи яиц на вагу. Яйце тяжше буде мати высшу 
ціну, яйце меньше — низшу. Експортовы фир- 
мы будут мати право куповати яйца лем на 
згоры означеных частях краю, што даст воз- 
можность переводити’ в тых фирмах контро- 
лю. Контролі будут подпадати рынковы ціны 
так, што посередник не найде возможности 


ани істи масла от 


в Крыниці можна 


религийного со- 


выкористати селян. 

Всі порученя входячи в область банковости. 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОК АВТОМАТ. 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ, 


ДОБРЫЙ ПРОЦЕНТ. 


РИШИННИННШНЫШИрИНИИНЦЫНЕНРЕ ананна 


Серед такого шпалеру, тягнучого ся вздолж цілой улицы Куне- 
гунды, гайлонской и Шведской допроваджено нас до арештов 
Окружного. Суда в Новом Санчі. Там на сходах „пан лейтнант”, котрый 
и тым разом добровольно жертвовал свой труд для добра и славы 
Австрии, мал знова нагоду показати свой патриотызм и свою культу- 
ру. Идучий в переді єго колєга не позвалял ити скоро, а он сам ишол 
созаду и кричачи: „скоро наперед!” бил кольбом от револьвера вах, 
кого, лем допал. Вытворило ся положене таке, што били со всіх стран. 
Идучи в перед! воякы били, штобы ся не пхати, тото само робили во- 
якы по боках, но и таксамо робил пан лейтнант, поганяючий со заду. 

На першом поверс! (штоку), где містила ся прокуратория Окр. 
Суда, сказано нам, што справа не належит до ней, лем до Староства 
и приказано отпровадити нас до арештов. На сходах повторила ся 
знова тота сама история битя и наконец, змучены, збити и скатованы 
достали мы ся до концелярии управителя арештов. Там строга реви- 
зия, в часі котрой отобрано нам всі наши річи и дуган, а погодивше 
розмицене по келях. 

Было уже совсем темно, коли, вартяр запровадил мене до келі, 
в котрой рушали ся якыси тіни. По том, што пережило ся в пару по- 
слідных годынах и чого дознало ся от людей, был я так знеохоченый 
до них, же с приятностю был бы я нашол ся в одиночці („ейнцлю“). 
Люде возбуджали во мн! страх и отразу. Прото тыж, я не лем не обра- 
довал ся им в келі, а наооборт, засмутил ся их видом. 

Але на світі уж так ест, же згрызота и радость міняют ся взаимно 
и жеи в тяжкы минути жизни заглядат часом луч радости. Так было 
и со мном в сос вечер. Ледво закрыли ся за мном двери, коли ктоси за- 
кликал на мене по имени. По голос! познал я своего дорогого друга, 
неотжалованого пок. Теодора Гнатышака, арештовайого днем пере- 
дом. Мы впали в собі в обятя и зразу всьо прожите представило ся 


мені чимси веселым и комичным, а чорный „бартек” (так называли 
хліб, який доставали арештанты) смаковал мені не менше от выстав- 
ного обіда. 

Слідуючого дня я увиділ в час! прохода д-ра Гассая, пок. инж. 
Джулинского, котрого приарештовано в Мушині, где он приізджал 
все на літо, о. Романа Прислопского, пок. о. Гавриила Гнатышака, 
Александра Гнатышака, Климентия и Михаила Малиняков, пок. Миха- 
ила Дзюбинского, банкового урядника, родом с Верхомлі Великой 
и Дмитрия Вислоцкого, студента прав с Лабовы. По пополудни того 
дня припровадили жандармы о. Ивана Станчака, настоятеля прихода 
Высоцко, котрого арештовано в Тыличі,, где гостил он у пок. о. Еми- 
лияна Венгрыновича и о. Ивана Хриз. Дуркота, настоятеля прихода 
Лабовы. Над вечером того дня вывезено, як мы позднійше узнали, до 
Кракова д-ра Гассая, о. Романа Прислопского и инж. Джулинского, 
а слідуючого дня рано о. Ивана Хр. Дуркота. Запановало меже нами 
пригнобленє, выкликане непевностю, а также оповіданем ключников, 
што всіх вывезеных уже розстріляно. Пригнобленє усилял также факт, 


‚же, заострено в виду нас рыгор. Лем 15 минут денно можна было вы- 


ходити нам на проход и в том часі позволено нам выкурити по 4 цы- 
гареткы. В часі проходу не можна было с никым заговорити, ани ку 
никому наближити ся, а по проході переводили у нас остру ревизию. 
Кромі того переводили праві кождого дня ревизии по келях. Што па- 
ру дней выдавано приказ то гдеякым, то всім нам, паковати ся и быти 
готовыма до дорогы по тото лем, штобы за годину, або 2, приказ тот 
откликати. Всьо тото мало на ціли грати на наших нервах и треба 
признати, же уж по пару днях осягнено свою ціль. Нервы у всіх были 
так напряжены, же само появленє ся жандарма, а навіт раптовне от- 
крытє дверей вызывало у многых дрож в цілом тілі. 
(Продолжене в слід. числі) 


Стр. 4. 


| Што чути в світі и в краю 


Світова выстава в Ню-Йорку. В р. 1'39 
має быти уряджена світова. выстіва в Ню- 
Йорку. До принятя участи в той выставі бы- 
ло запрошеных 65 держав, с чого 56 держав 
выразило уж свою згоду. В выстгві той вы- 
ступит отже о 15 держав больше, як в минув- 
шорочной выставі в Парыжі. 

Загальный кошт урядженя выставы, звя- 
заный с будовом павильнов поодынокых дер- 
жыв и фирм, обчисляют на суму 155 милио- 
нов доляров. 

Цікавый процес. До Сан Франциско при- 
іхал комуникацийный пароход по своей по- 
дорожи вокруг світа, котра тревала пару мі- 
сяцов. 

В часі той подорожи уродило ся на па- 
роході 8 дітей. Товариство, котре. ест власти- 
телем корабля, зажадало от родичей тых ді- 
тей доплаты за перевоз дітей. Родичи не 'зго- 
дили ся на тото и справу отдано до суду. Ці- 
каве ест, якый засуд выдаст судня в. той ціка- 
вой справі. 

Годинник, зробленый с дерева. В місце- 
вости Уппер - Дербы недалеко Филядельфии 


в Амер. Полн. єст годинник, якого другого ніт 


на цілом світі. 

Годинник тот был зробленый перед пе- 
решло 300 роками через шведского годиняра, 
котрый выіхал до Амерыкы на роботу. Всі 
колечка, шрубкы и т, д. сут зроблены с. твер- 
дого дерева и в цілом механизмі ніт ани одно- 
го кавальчика металевого. 

Робота того годинника ест так прецызий- 
на, же через 300 літ годинник ани раз не ста- 
нул и тепер ходит также цілком добре. 

Годинник тот належал, до рижных людей. 
Тепер его властителем єст богатый купец. 
Амерыканскы музеи предлагали за тот оры- 
гинальный годинник высокы сумы, але влас- 
титель не хоче єго продати. 

Порозумленє меже Ватыканом и Злуче- 
ныма Державами Плн. Амерыкы. Справа воз- 
новленя дыпльоматычных отношень меже 
Злучеными Державами Полночной Амерыкы 
и Ватыканом наближат ся ку концови. Отвіт- 
ный проєкт закона має быти зголошеный в 

‚ коротком часі в амерыканском парляменті. 
Дыпльоматычны отношеня были перерваны 
перед перешло 70 роками. Послідным послом 
амерыканскым при папском дворі был Руфус 
Кенг, именованый через презыдента Линкольк- 
на в р. 1863. 

В Зальцбургу закрыто 3 монастыры. В по. 
слідном час! гитлеровскы власти закрыли .в 
Зальцбургу З монастыры: Монахы достали 
приказ опустити безотложно монастыры. 

В Австрии знесено также обовязок учити 
религии в школах торговельных. 

Збіжал знова с Совітов · агент Г. П. У; 
Член: Г. П, У. во Владывостокі, Лидке збіжал 
перед. „чистком” до Шангхаю. Там здрадил он 
много тайн со способов вымушаня признаня 
ся до вины через оскарженых. Меже иншим, 
всаджат'ся оскарженого до специяльной ке- 

‚ ль где ест незвычайно горячо и. держит ся 
его там так долго, покаль тот не тратит: при- 
томности. В том час! выдостае ся его с келі'и 
чутит. Таку практыку повторят` ся так долго, 
аж .оскарженый подписуе всьо, што лем хо- 
тят. 1 

Абисынскый негус выграл процес. Апеля- 
цийный суд в Льондоні выдал користный за- 
суд для б. цисара Абисынии Гайле Селяссие, 
присуджаючи ему суму 10 тысяч’ фунтов 
штерлингов (близко 250.000 зл.) от англицко- 


лл 

го товариства, котре выарендовало в Абисы- 
нии концесию комуникации ‹ радио-телегра- 
фичной. 

Маршал Буденный спортовым судиом. 
Маршала Буденного усунено в’ посл1дных ча- 
сах цілковито от войсковых вплывов и на: 
значено предсідателем Верховной Рады спор- 
товых судиев. Єст то’ доказ, же „перший со- 
вітскый кавалерист” стратил ласку Сталина. 

Останкы тіл царской родины находят ся 
во Франции. Б. начальник. войсковой фран- 
цуской. мисии на Сыбири, ген. Жанин подає 
сенсацийну вість о том, же останкы тіл и оде- 
жи замордованой в Єкатгринбургу царской 
родины отнайшли сфицеры ген. Колчака, за- 
паковали до металевых пак, опечатали и вы: 
слали до Франции, где :они находят ся в 
скрытках одного банку. 

Меже иншим має там 
спрячка от ременя царевича. 

Церкви замінено на’магазыны. Совітскы 
власти закрыли в Москві масу церквей и 'за: 
мінили .их на магазыны и шпихліры. И так: 
славный Преображенскый Собор, где нахо- 
дит ся гроб легендарного’ князя Игора, замі- 
нено на склад ‘рыбной торговл! („рыбторгу”). 
Также знищено праві цілковито побудованый 
в Х. столітю собор в Борысоглебску. Кром! 
того много церквей старинных с Хи ХІ. столі- 
тя замінено на склады и шпихліры. 

Прикарпатска Русь жадат терыторияль- 
нсй автономии. Председатель руского автоно- 
много и рольного Союза, посол Бродий, выі- 
хал до Парыжа, штобы там ‘в политычных 
кругах звернути увагу на справы прикарпат- 
ско-рускы. 

Ціль єго подорожи єст спричинити, што- 
бы постановленя трактату в Ст. Жермен о те- 
рыторияльной автономии для Подкарпатской 
Руси были введены в житє перед полагодже- 
нєм конфликта ческо-німецкого. 

По повороті с Парыжа посол Бродий має 
перевести переговоры с льордом Ренсименом. 
Переговоры тоты однак мае перепровадити 
по порозумленю ся с руском народом Радом 
и другыма рускыма организациями. 

Умер убийца послідного цара Росии. По 
долгой хворот! помер Яков Юровскый, убий- 
ца послідного цара Николая П. Юровскый, я- 
ко комисар чрезвычайкы в Екатеринбургу в 
ночи с 16 на 17. липня 1918 р:, в хаті купца 
Ипатиєва, разом с. 10-ома стражниками вы- 
мордовал цілу царску родину, стріляючи сам 
так до цара Николая 11., як и до другых чле- 
нов родины, а также до лікара Боткина. 

ДЕРЖАВНЕ ЗАВЕДЕНЄ КУРАЦИЙНЕ 
ЗАПАДНОМ 


КРИНИЦА — ЗДРОЙ 


До1зд СКОРЫМА ПОІЗДАМИ через ‚Тарнов-—Новый Санч 
‚ ВАГОНЫ СЫПЯЛЬНЫ 
15 жерел щав желізисто-земельных, богатых в безводник угля. — 
Здрой Зубера, найсильнійша щава алькалична Европы. (Польске Виши), 
купелі минеральны: квасоуглевы и боровиновы. КУПЕЛ! СОНЕЧНЫ. 


Заведенє заосмотрене в найновійши приряды л!чничи — — 
’ Купель газовы сухы. 


Пияльня и лазенкы, огрваны в зимі центрально. — Дом здроввый 
покои с теплом водом. 


РЕСТАВРАЦИЯ — ДАНЦИНГ — ЧИТАЛЬНЯ — РАДИО 
ЫмжДжЩШЩывнвнь  ЪЪ „А 
Театр в’ сезон! головном, кино, спорты літны: и зимушны. 


Крыницкы воды лічат: 


хвороты сердця, жолудка, жолчи, печенкы, проводов мочовых, женочи, 
малокровив, нергы. — дійствуют добре на переміну материи и т. д: 

По убийств! приказал он вывезти тіла 
убитых за місто, где их поддано варварс. „му 
знищеню через спалене по попередном обля- 
тю бензыном. Неспалены останкы шмарено 
погодивше до старого шибу. 

В пару дней по той бестияльской екзеку- 
ции на мурах міста появили ся официяльны 
обявленя о смерти царской родины. В обяв- 
ленях подано яко причину смерти факт, же 
царска родина нам!ряла утечи при помочи чу- 
жих держав. 

Гром забил трое люда. В Ню-Йорку, в мі- 
сци рухливом ударил в дорогу гром, убиваю- 
чи на місци троє людей и поражаючи 16. В 
часі повсталого переполоху 9 людей было ра- 
неных. 


Встеклый пес покусал 14 людей. Перед 
пару тыжднями в селі Бересть пов. грубешов- 
ского встеклый пес покусал 14 людей. Никто 
с покусаных не звернул на ‘тото · увагы, не 
удал ся до лікара, ани не повдомил о том 
властей. Аж по якомси часі захворило двоє 
людей на встеклизну и умерло в страшных 
болях. 

Решту в числі 12-ох защеплено, але лі- 
кары боят ся, же ест уж за поздно и же не 
даст ся их удержати при житю. 

В Мадрыт! бракує хліба. В Мадрыті за- 
ряджено поменшане порций хліба. Выдают 
там тепер | кг. хліба на 10 людей денно. Обяв- 
ленє містовых властей подає до відомости, 
же припасы хліба сут в місті малы и же може 
зайти потреба поменьшати знова порцию 
хліба. 

Ювилей Крещеня Руси. Дня 1 серпня т. р. 
отпраздновано в Щавнику в пов. новосандец- 
ком 950-літный ювилей Крещеня Руси. По 
отслуженю св. литургии и водосвятю. выска- 
зал промову о значеню християнства на Ру- 
си д-р Александер Хиляк, адвокат с Жолкви. 

Таке саме свято отпраздновано в Жеге- 
стові пов. новосандецкого дня 7. серпня т. р. 
Проповідь выголосил там о. Фенич. 


Трагичный результат войсковых манев- 
ров. В часі тогорочных маневров англицкых 
воздушных сил упало на землю 9 самолетов, 
и убило ся 9 летчиков. 


Лев вырвал ся с кліткы и мало не росор- 
вал сторожа. В Берлині в цирку в часі прята- 
ня вырвал ся лев с кліткы. Сторож хотіл го 
загнати назад до кліткы. Втотчас лев шмарил 
ся на сторожа и поранил. его сильно. На по- 
моч сторожови поспішил полициянт. 


Типография А. Гольдмана, во Львові, ул. Сикстуска Ч. 19. 


